Diari Oficial de la Generalitat Valenciana


Sumari del DOGV 5260, del 17-05-2006 (2006/5484)

RESOLUCIÓ de 12 d'abril de 2006, de la directora general de Justícia, de la Conselleria de Justícia, Interior i Administracions Públiques, per la qual es creen, a les localitats de València, Alacant, Castelló i Elx, les unitats administratives previstes en l'article 439, de la Llei Orgànica del Poder Judicial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5260

Data del DOGV
:   17-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5484


Data del document
:   12-04-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * València
    * Elx
    * Castelló de la Plana
    * Alacant
    * professió administrativa
    * sistema judicial
    * professió jurídica
    * personal

RESOLUCIÓ de 12 d'abril de 2006, de la directora general de Justícia, de la Conselleria de Justícia, Interior i Administracions Públiques, per la qual es creen, a les localitats de València, Alacant, Castelló i Elx, les unitats administratives previstes en l'article 439, de la Llei Orgànica del Poder Judicial. [2006/X5484]  
La Llei Orgànica 6/1985, de l'1 de juliol, del Poder Judicial, en la seua redacció donada per la Llei Orgànica 19/2003, de 23 de desembre, dedica el seu article 439 a regular la figura de la unitat administrativa, i la defineix com aquella que, sense estar integrada en l'Oficina Judicial, es constitueix en l'àmbit de l'organització de l'administració de Justícia, per a la direcció, ordenació i gestió dels recursos humans de l'Oficina Judicial, sobre els quals es tenen competències, com també sobre els mitjans informàtics, noves tecnologies i la resta de mitjans materials.  
Així mateix, dins de dites unitats, la Comunitat Autònoma, que tinga assumides competències en matèria de Justícia, podrà establir oficines comunes de suport a una o unes quantes oficines judicials, per a la prestació de serveis, la naturalesa dels quals no exigisca la realització de funcions encomanades com pròpies per dita Llei Orgànica als funcionaris dels cossos de l'administració de Justícia i que es consideren necessaris o convenients per al bon funcionament de les mateixes.  
Continua l'apartat 2, de dit precepte, atribuint a cada Administració, en el seu propi àmbit territorial, la capacitat de dissenyar, crear i organitzar les unitats administratives i les oficines comunes de suport que calguen, així com la determinació de la seua forma d'integració en l'administració pública de què es tracte, el seu àmbit d'actuació, dependència jeràrquica, establiment dels llocs de treball, i la dotació dels crèdits necessaris per a la seua posada en marxa i funcionament.   
L'apartat 3, de l'esmentat precepte, disposa que els llocs de treball d'aquestes unitats administratives, la determinació dels quals correspondrà a la comunitat autònoma amb competències assumides en el seu respectiu àmbit, podran ser coberts amb personal dels cossos de funcionaris al servei de l'administració de Justícia, de l'administració de l'Estat i de les comunitats autònomes, que reunisquen els requisits i condicions establides en la respectiva relació de llocs de treball.  
La possibilitat que els llocs de treball de les unitats administratives siguen coberts per personal al servei de l'administració de Justícia, també es troba prevista en els articles 476 i), 477 f) i 478 h) de l'esmentada Llei Orgànica, en regular, respectivament, les funcions dels cossos de Gestió Processal i Administrativa, Tramitació Processal i Administrativa i Auxili Judicial, així com en l'article 520.1, de dita Llei.  
D'altra banda, l'article 522.4 de la Llei Orgànica del Poder Judicial estableix que .per a l'elaboració i aprovació de les relacions de llocs de treball, corresponents a les unitats administratives a què es referix l'article 439, seran competents el Ministeri de Justícia i les comunitats autònomes, amb competències assumides en els seus respectius àmbits territorials., mentre que la disposició transitòria quarta disposa que .el Ministeri de Justícia i les comunitats autònomes, amb competències assumides, procediran, en els seus respectius àmbits, a l'organització de les oficines judicials i unitats administratives en la forma establida en aquesta Llei, així com a l'elaboració i aprovació de les relacions de llocs de treball, conforme a les normes i procediments continguts en aquesta..  
La progressiva assumpció, per part de la Conselleria de Justícia, Interior i Administracions Públiques, de noves competències de gestió sobre el personal al servei de l'administració de Justícia que té transferit, i molt especialment, la pròxima posada en funcionament d'un sistema de control de l'horari de treball de dit personal, aconsellen la creació d'unitats administratives a les localitats de València, Alacant, Castelló i Elx, amb una dotació inicial d'efectius reduïda, en la mesura que permeten escometre, de forma gradual, el normal exercici de les tasques pròpies d'aquestes unitats i la posada en funcionament, amb les degudes garanties d'eficàcia, del sistema de control horari referit.  
Quant al traspàs de competències a la Generalitat Valenciana en matèria de Justícia, aquest es va dur a terme a través dels reials decrets 293/1995, de 24 de febrer, 1949/1996 i 1950/1996, de 23 d'agost.  
En virtut d'allò que s'ha exposat, i fent ús de les atribucions que em confereix l'article 11 del Decret 153/2005, de 28 d'octubre, del Consell de la Generalitat, pel que s'aprova el Reglament Orgànic i Funcional de la Conselleria de Justícia, Interior i Administracions Públiques, i prèvia negociació de les corresponents relacions de llocs de treball amb les organitzacions sindicals integrants de la Mesa Sectorial de Justícia, resolc:  
Primer. Creació de les unitats administratives  
De conformitat amb el que preveu l'article 439, de la Llei Orgànica 6/1985, de l'1 de juliol, del Poder Judicial, es creen les unitats administratives de València, Alacant, Castelló i Elx, les quals queden integrades en l'estructura de l'administració de Justícia de la Comunitat Valenciana.  
Segon. Relacions de Llocs de Treball  
S'aproven les relacions de Llocs de Treball de les unitats administratives, que s'adjunten a la present resolució com annexos I, II, III i IV.   
Tercer. Àmbit d'actuació  
Les unitats administratives de València i Castelló exerciran les seues competències sobre les oficines judicials i la resta de serveis de l'administració de Justícia, compresos en l'àmbit territorial de les seues respectives províncies. En els mateixos termes, la unitat administrativa d'Alacant exercirà les seues competències sobre el territori de la seua província, excepte en els partits judicials d'Elx, Torrevieja i Orihuela, sobre els quals estendrà el seu àmbit d'actuació la unitat administrativa d'Elx.   
Quart. Dependència jeràrquica  
Els funcionaris que presten els seus serveis en les unitats administratives dependran, orgànicament, de la Direcció General de Justícia, en els termes establits en l'article 471, de la Llei Orgànica del Poder Judicial.   
Així mateix, dependran funcionalment de la Direcció General de Justícia o de les direccions territorials de la Conselleria de Justícia, Interior i Administracions Públiques, de València, Alacant i Castelló, en funció de la localitat on es troben destinats.  
No obstant això i sense perjudici del que preveu l'anterior paràgraf, el personal destinat en la unitat administrativa de València dependrà funcionalment del director de Gestió de la Ciutat de la Justícia de València.  
Cinqué. Funcions  
Conforme al que disposa l'article 439.1, de la Llei Orgànica del Poder Judicial, el personal que preste els seus serveis en les unitats administratives exercirà les funcions que se li encomanen en relació amb la direcció, ordenació i gestió dels recursos humans de l'Oficina Judicial sobre els quals es tenen competències, així com sobre els mitjans informàtics, noves tecnologies i la resta de mitjans materials.   
En especial els correspon:  
a) Servir d'òrgan d'enllaç permanent de tots els serveis de la Direcció General de Justícia, a fi d'agilitar les relacions entre aquesta i les oficines judicials i la resta de serveis de l'administració de Justícia, compresos en el seu àmbit d'actuació.  
b) Tramitar els assumptes que els siguen encomanats, relacionats amb la gestió del personal i mitjans materials, informàtics i noves tecnologies de les oficines judicials i la resta de serveis de l'administració de Justícia, inclosos en el seu àmbit d'actuació.  
c) Col·laborar en el manteniment i bon funcionament dels edificis judicials del seu àmbit competencial.  
d) Controlar el compliment de l'horari de treball del personal al servei de l'administració de Justícia, mitjançant la utilització de les eines informàtiques que s'establisquen.  
e) La realització de totes aquelles funcions que legalment o reglamentàriament s'establisquen, i de qualssevol altres funcions de naturalesa anàloga a totes les anteriors que, inherents al lloc de treball que s'exercisca, siguen encomanades pels superiors jeràrquics, orgànics o funcionals, en l'exercici de les seues competències.   
Sisé. Cobertura de llocs  
Els llocs de treball que comprenen la dotació inicial de les unitats administratives seran coberts amb personal dels cossos de funcionaris al servei de l'administració de Justícia, a través dels procediments legals i reglamentàriament establits.  
Seté. Règim retributiu  
El personal que ocupe els llocs de treball adscrits a les unitats administratives percebrà, amb caràcter transitori i fins que es fixe la quantia de les noves retribucions previstes en el títol II del llibre V, de la Llei Orgànica 6/1985, de l'1 de juliol, del Poder Judicial, les retribucions que corresponguen als funcionaris dels mateixos cossos a què pertanguen, que es troben destinats als deganats de València, Alacant, Castelló i Elx, en la data d'entrada en vigor d'aquesta resolució.  
Vuité. Entrada en vigor  
La present Resolució entrarà en vigor l'endemà de la publicació en el Diari Oficial de la Generalitat Valenciana. Això no obstant, els efectes retributius produiran efectes des de la data de l'efectiva presa de possessió en els diferents llocs de treball del personal que els ocupe.  
Contra la present Resolució, que posa fi a la via administrativa, podrà interposar-se, amb caràcter potestatiu, recurs de reposició en el termini d'un mes, comptador des de l'endemà de la publicació, davant el mateix òrgan que l'ha dictada, d'acord amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu, en el termini de dos mesos, davant els jutjats contenciosos administratius de la ciutat de València, en virtut del que estableixen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.   
València, 12 d'abril de 2006.. La directora general de Justícia: Patricia Montagud Alario.